
כריתות יג ע"ב



טקסט הדף מנוקד



וַחֲלֵב אִשָּׁה מְטַמְּאִין טוּמְאַת מַשְׁקִין בִּרְבִיעִית רוּקּוֹ זוֹבוֹ וּמֵימֵי רַגְלָיו מְטַמְּאִין טוּמְאָה חֲמוּרָה בְּכֹל שֶׁהוּא


וְאִי אָמְרַתְּ מְקוֹם חָלָב מְעַיֵּין [הוּא] חָלָב נָמֵי נְטַמֵּא טוּמְאָה חֲמוּרָה בְּכֹל שֶׁהוּא כְּזוֹבוֹ וְרוּקּוֹ אֶלָּא שְׁמַע מִינַּהּ מְקוֹם חֲלֵב אִשָּׁה לָאו מַעְיָין הוּא


אִי הָכִי קַשְׁיָא הָא מַתְנִיתָא וְאָמַר רָבָא מְטַמֵּא בֵּין לְרָצוֹן וּבֵין שֶׁלֹּא לְרָצוֹן


מִי סָבְרַתְּ שֶׁלֹּא לְרָצוֹן דְּאָמַר דְּלָא נִיחָא לֵיהּ לָא מַאי שֶׁלֹּא לְרָצוֹן דְּאָמַר דְּדַעְתֵּיהּ דְּתִינוֹק קָרִיבָא לְגַבֵּי חָלָב אֲבָל אָמַר לָא נִיחָא לֵיהּ טָהוֹר


אָכַל אֳוכָלִין טְמֵאִין וְכוּ' לְמָה לִי שְׁהִיָּיה דְּקָתָנֵי וְשָׁהָה אָמַר רַב יְהוּדָה הָכִי קָתָנֵי אָכַל אֳוכָלִין טְמֵאִין וְשָׁתָה מַשְׁקִין טְמֵאִין וְשָׁתָה רְבִיעִית יַיִן וְשָׁהָה בַּאֲכִילָתָן וּבִשְׁתִיָּיתָן כְּדֵי אֲכִילַת פְּרָס וְנִכְנַס לַמִּקְדָּשׁ חַיָּיב


רַבִּי אֶלְעָזָר אוֹמֵר כּוּ' תָּנוּ רַבָּנַן יַיִן וְשֵׁכָר אַל תֵּשְׁתְּ יָכוֹל אֲפִילּוּ כֹּל שֶׁהוּא אֲפִילּוּ מִגִּתּוֹ


תַּלְמוּד לוֹמַר וְשֵׁכָר אֵין אָסוּר אֶלָּא כְּדֵי לְשַׁכֵּר וְכַמָּה כְּדֵי לְשַׁכֵּר רְבִיעִית יַיִן בֶּן אַרְבָּעִים יוֹם


אִם כֵּן מָה תַּלְמוּד לוֹמַר יַיִן לוֹמַר לְךָ שֶׁמּוּזְהָרִין עָלָיו כֹּל שֶׁהוּא וּמוּזְהָרִין עָלָיו מִגִּתּוֹ


רַבִּי יְהוּדָה אוֹמֵר יַיִן אֵין לִי אֶלָּא יַיִן שְׁאָר מְשַׁכְּרִין מִנַּיִן תַּלְמוּד לוֹמַר וְשֵׁכָר אִם כֵּן מָה תַּלְמוּד לוֹמַר יַיִן עַל הַיַּיִן בְּמִיתָה וְעַל שְׁאָר מַשְׁקִין בְּאַזְהָרָה


רַבִּי אֶלְעָזָר אוֹמֵר יַיִן אַל תֵּשְׁתְּ וְשֵׁכָר אַל תִּשְׁתֵּהוּ כְּדֶרֶךְ שִׁכְרוּתוֹ הָא אִם הִפְסִיק בּוֹ אוֹ נָתַן לְתוֹכוֹ מַיִם כֹּל שֶׁהוּא פָּטוּר


בְּמַאי פְלִיגִי תַּנָּא קַמָּא סָבַר גָּמְרִינַן שֵׁכָר שֵׁכָר מִנָּזִיר


וְרַבִּי יְהוּדָה לָא יָלֵיף שֵׁכָר שֵׁכָר מִנָּזִיר וְרַבִּי אֶלְעָזָר סָבַר מַאי שֵׁכָר מִידֵּי דְּהוּא מְשַׁכֵּר


כְּמַאן אָזְלָא הָא דְּתַנְיָא אָכַל דְּבֵילָה קְעִילִית וְשָׁתָה דְּבַשׁ אוֹ חָלָב וְנִכְנַס לַמִּקְדָּשׁ וְשִׁימֵּשׁ לוֹקֶה כְּמַאן כְּרַבִּי יְהוּדָה אָמַר רַב יְהוּדָה בַּר אֲחוֹתַאי הֲלָכָה כְּרַבִּי אֶלְעָזָר וְקָרֵי רַב עֲלֵיהּ דְּרַבִּי אֶלְעָזָר טוּבְיָנָא דְּחַכִּימֵי


רַב אַחָא דְּהוּצָל הֲוָה נִידְרָא עֲלַהּ דְּבֵיתְהוּ אֲתָא לְקַמֵּיהּ דְּרַב אָשֵׁי אֲמַר לֵיהּ זִיל הָאִידָּנָא וְתָא לִמְחַר דְּרַב לָא מוֹקֵי אָמוֹרָא עֲלֵיהּ מִיּוֹמָא טָבָא לְחַבְרֵיהּ מִשּׁוּם שִׁכְרוּת


אֲמַר לֵיהּ וְהָאָמַר רַב הֲלָכָה כְּרַבִּי אֶלְעָזָר וּמָר הוּא דְּקָא רָמֵי בֵּיהּ מַיָּא אֲמַר לֵיהּ הָא לָא קַשְׁיָא הָא בִּרְבִיעִית הָא בְּיוֹתֵר מִכְּדֵי רְבִיעִית


תָּנוּ רַבָּנַן וּלְהַבְדִּיל בֵּין הַקֹּדֶשׁ וּבֵין הַחוֹל אֵלּוּ דָּמִין וַעֲרָכִין חֲרָמִין וְהֶקְדֵּשׁוֹת


בֵּין הַטָּמֵא וּבֵין הַטָּהוֹר אֵלּוּ טְמָאוֹת וּטְהָרוֹת וּלְהוֹרוֹת זוֹ הוֹרָאָה אֵת כׇּל הַחוּקִּים אֵלּוּ מִדְרָשׁוֹת אֲשֶׁר דְּבַר ה' זוֹ הֲלָכָה בְּיַד מֹשֶׁה זֶה תַּלְמוּד


יָכוֹל אַף הַמִּשְׁנָה תַּלְמוּד לוֹמַר וּלְהוֹרוֹת רַבִּי יוֹסֵי בְּרַבִּי יְהוּדָה אוֹמֵר יָכוֹל אַף תַּלְמוּד תַּלְמוּד לוֹמַר וּלְהוֹרוֹת


כְּמַאן אָזְלָא הָא דְּתַנְיָא יָצָא שֶׁרֶץ טָמֵא וּצְפַרְדֵּעַ טָהוֹר שֶׁשְּׁתוּיֵי יַיִן מוֹרִין בָּהֶן הוֹרָאָה נֵימָא רַבִּי יוֹסֵי בְּרַבִּי יְהוּדָה הִיא וְלָא רַבָּנַן אֲפִילּוּ תֵּימָא רַבָּנַן וְשָׁאנֵי הָכָא דְּזִיל קְרִי בֵּי רַב הוּא


אָמַר רַב הֲלָכָה כְּרַבִּי יוֹסֵי בְּרַבִּי יְהוּדָה וְהָא רַב לָא מוֹקֵים אָמוֹרָא מִיּוֹמָא טָבָא לְחַבְרֵיהּ מִשּׁוּם שִׁכְרוּת שָׁאנֵי רַב דְּאוֹרִי מוֹרֵי וְנֹ(י)קֵם (דְּלָא) [וְלָא] לוֹרֵי כֹּל הֵיכָא דְּיָתֵיב רַב לָא סַגִּי לֵיהּ בְּלָא הוֹרָאָה


מַתְנִי' יֵשׁ אוֹכֵל אֲכִילָה אַחַת וְחַיָּיבִין עָלֶיהָ אַרְבָּעָה חַטָּאוֹת וְאָשָׁם אֶחָד טָמֵא שֶׁאָכַל חֵלֶב וְהָיָה נוֹתָר מִן הַמּוּקְדָּשִׁין בְּיוֹם הַכִּפּוּרִים


רַבִּי מֵאִיר אוֹמֵר אִם הָיָה שַׁבָּת וְהוֹצִיאוֹ חַיָּיב אָמְרוּ לוֹ אֵינוֹ מִן הַשֵּׁם




רש"י





	רוקו בכל שהוא. דכתיב (ויקרא טו) וכי ירוק הזב בטהור וגו' וזובו ומי רגליו ילפינן מרוקו במסכת נדה בפרק דם הנדה (דף נה.): ושהה כדי אכילת פרס. משמע במקדש שהה והיינו דקפריך בגמרא מה לי לישהויי דקתני ושהה: עד מ' יום. מתוק הוא ולא משכר: מוזהרין עליו בכל שהוא ומגתו. אבל אינו במיתה עד שישתה רביעית בן מ' יום: במאי פליגי. תנא קמא ור' יהודה: שכר שכר. מנזיר: דבילה קעילית. מקום: נדרא עלה דביתהו. שלא ליהנות הימנה: אתא לקמיה דרב אשי. לאחר אכילה ושתיה: לא מוקים אמורא עליה. למידרש בפירקא: מיומא טבא לחבריה. מאחר שעשה שמחת יום טוב שאכל ושתה עד למחר משום שכרות: ביותר מרביעית. אף על גב דרמא ביה מיא משכר ואנא יותר מרביעית שתאי: ולהבדיל. יין ושכר אל תשת בבואכם אל אהל מועד וגו' ולהבדיל וגו' ובבואכם להבדיל בין הקדש והחול נמי אל תשת יין ושכר: הדמין והערכין והקדשות. שאסורים שתויי יין לשום אותן לבעלים לפדותן דדילמא לא שיימי להו שפיר: ההוראה של איסור והיתר. שתויי יין אסורין בה: מדרשות. שדורשין בפירקא אסור לשתויי יין שיש בהן הוראה: הלכה. למשה מסיני: תלמוד לומר ולהורות. לאפוקי משנה שאין מורין הלכה מתוך משנה הלכך מותר לשתויי יין לשנות: ר' יוסי אומר יכול אפילו התלמוד. יהא אסור ללמוד תלמוד לומר ולהורות לא אסרתי אלא הוראת הלכה למעשה: שתויי יין מורים. ששרץ טמא וצפרדע טהור ואין חוששין שהרי לכל גלוי: נימא רבי יוסי בר יהודה היא. דאמר שתויי יין מותר בגמרא ואי אפשר שלא יבין ויורנו משם ולא רבנן דאסרו אפילו לשנות בגמרא וכל שכן שום הוראה: והא רב לא מוקים כו'. ואמאי לא דריש בפירקא כיון דגמרא שרי כל שכן מדרשות: לא סגי בלא הוראה. דכ''ע בעו מיניה: מתני' ד' חטאות. חד משום דאכל קדש בטומאה וחד משום חלב וחד משום נותר וחד משום יוה''כ: ואשם. מעילה: אינו מן השם. דאין חיוב זה משום אכילה:





תוספות





	וחלב האשה מטמא טומאת משקין ברביעית. ואם תאמר כיון דמשקה הוי מן התורה כדמשמע בפרק דם הנדה (נדה נה:) דקאמר דמעות עינו דכתיב ותשקמו בדמעות שליש (תהלים פ) וחלב דכתיב ותפתח את נאד החלב ותשקהו (שופטים ד) א''כ ליטמא בכל שהוא כמו שאר משקין כדמשמע פר' קמא דפסחים (דף יד.) דקאמר (אי) דאיכא משקה בהדי בשר ואין רגילות שיהא רביעית מים נדבק בבשר וגם פרק קמא דהתם (דף יז:) קאמר משקה דמטבחייא דכן לא אמרן אלא ברביעית דחזי להטביל מחטין וצינורות אבל בציר מרביעית לא וגם בפ' אלו דברים (ברכות נב.) קאמר נוטלין לידים ואח''כ מוזגין הכוס שמא יטמאו המשקין שאחורי הכוס מחמת הידים ויחזרו ויטמאו הכוס ואין רגילות שיהא נדבק רביעית בדופני הכוס לכך נראה לומר שאין אלו רק מדרבנן ולכך בעי רביעית וקרא דקמייתי אסמכתא בעלמא: ונכנס למקדש. פירוש ועבד עבודה אבל בכניסה בלא עבודה לא מחייב והכי פירשו בתורת כהנים: אמר רב הלכה כרבי אליעזר. ואם תאמר והא אמר רב (כתובות דף י:) אכל תמרים אל יורה ויש לומר דהתם מדרבנן אבל מן התורה יין דוקא: ארבע חטאות ואשם אחד. ואם תאמר אמאי לא חשיב ה' כגון נשבע שלא יאכלנו ואכלה ויש לומר מידי דאיתיה בשאלה לא קתני ומוקדשין דתני אף על גב דהוו בשאלה מכל מקום השתא שנשחטו ונזרקו דמן כהילכתא ליתא בשאלה אבל ליכא למימר דאיירי בבכור שהרי קאמר בגמרא אקדשיה מיגו דאיתוסף בה איסור וכו' ואי הוי מיירי בבכור לא הוה אומר אקדשיה שהרי קדוש בפטר רחם: אכל אוכלין טמאין כו'. פירש''י דלא קאי אנכנס למקדש דלא מחייב אביאת מקדש באכילת אוכלין טמאין אפי' נטמאו במת דאינן נעשין אבות הטומאה כיון דאין להם טהרה במקוה ונראה דאיירי באכל נבילת עוף טהור ושתה משקין טמאין כגון דם השרץ שמטמא כבשרו ונכנס למקדש: ונכנס למקדש ושימש. דאינו חייב אלא בשעת עבודה כדיליף לה בסיפיה מקידוש ידים ורגלים. בה''ג כהן ששתה יין ונשא כפיו פסול ושיעורו ברביעית כדאמרינן השותה רביעית יין אל יתפלל דתפלה בעי כוונה ומסתמא ברכת כהנים לא בעי כוונה טפי מתפלה: ואשם אחד. והא דחייב אשם מעילה אנותר אע''ג דלא שוה מידי ואמרינן בפרק כל שעה (דף כ''ט) האוכל חמץ הקדש במועד לא מעל התם בקדושת דמים דלא נחת עליו קדושת הגוף וכשנאסר בהנאה אינו ש''פ ולא נהנה מן ההקדש שוה פרוטה:





רבינו גרשום

*)עד כאן שייך לדף יג ע"א מטמאין טומאת משקין ברביעית. דבכל הנך ג' כתיב בהו משקה:



טומאה חמורה. במגע ובהיסט:



ואי אמרת חלב מעיין הוא כו':



אי הכי. כיון דאמרת דלאו מעיין הוא קשיא הא דאמאי מטמא אפילו שלא לרצון:



לעולם לאו מעיין הוא ומי סברת דהאי שלא לרצון דקאמר דאמר דלא ניחא ליה לא מאי שלא לרצון בסתמא ומשום הכי מטמא אפילו בסתם דלא אמר דניחא ליה דקי"ל דבסתם דעתיה קריבה גבי חלב הילכך מטמא אפי' בסתמא אבל אי חזינא דלא ניחא ביה לינוקא לא מיתכשר וטהור:



אבל אכל אוכלין טמאין ושתה משקין טמאין. באוכלין שהן אב הטומאה קא מיירי דנגעי במת והיכי אשכחן דאוכלין הוו אב הטומאה כדאמר בפ' אור ארבעה עשר ובהנהו חייב כרת כשאכלן ונכנס למקדשא)נראה דצ"ל אבל אכל אוכלין טמאין דאינו אלא טומאה דרבנן לא הוי חייב כרת אלא איסורא בעלמא. אבל באוכלין טמאין בטומאה דרבנן לא הוי חייב כרת אלא לאו בעלמא:



נכנס למקדש ושהה. האי ושהה לא ידעינן אי שהה במקדש קאמר או שהה באכילתן:



ר' אלעזר אמר אם הפסיק בה באותו רביעית שלא שתאן ביחד או אם נתן לתוכו מים כל שהוא ושתאו ונכנס פטור:



למה לי שהייה דקתני. [נכנס למקדש ושהה] דמשמע דאנכנס למקדש קאי ושהה ושם אינו צריך שהייה כלום אלא מכיון שנכנס הרי הוא חייב דאפי' התם במסכת שבועות דקא בעי שהייה שיעור השתחויה הני מילי שניטמא בפנים בהיכל. אבל בשניטמא בחוץ לאלתר כשנכנס חייב:



אמר רב יהודה. האי ושהה דקתני באכילתו קתני:



א"כ מה ת"ל יין. והלא משכר נפקא לומר לך יין מגיתו ויין כל שהוא מוזהרין עליו לאו בעלמא ולא מיתה:



ועל שאר משכרין באזהרה. ויין נמי כדי שכרותו חייב עליו מיתה:



גמרינן שכר שכר מנזיר דכתיב מיין ושכר יזיר מאי ושכר דנזיר ביין מיירי ולא בשאר משכרין:



כמאן. כר' יהודה דהא איהו אמר ועל שאר משכרין באזהרה:



טוביינא דחכימי. מוטב שבחכמים והל' כמותו:



אתא לקמי' דרב אשי. כדי להתיר לו נדרו ובי"ט היה:



א"ל זיל האידנא ותא למחר. שלאחר אכילה בא לפניו:



דרב לא מוקים אמורא עליו. לדרוש ולהורות בי"ט בצורך הלכתא די"ט שני משום שכרות שלא יטעה ומשום שכרות נמי לא רצה להתיר לו עד למחר:



א"ל רב אחא והאמר רב הלכה כר' אלעזר שאם נתן לתוכו מים כל שהן פטור דאינו משכר:



הא ברביעית. (בטעות) בשאינו שותה אלא רביעית ונותן בו מים כל שהוא אינו משכר הא אם יהא יותר מרביעית אע"פ שנתן בו מים כל שהוא אינו מפיג טעמו ומשכר ואני שתיתי יין יותר מרביעית:



ולהבדיל דכתיב בתר יין ושכר אל תשת לימד דשתויי יין אל יורה:



בין הקדש ובין החול. דהיינו דמים וערכין וחרמים והקדשות להורות באיזה ענין שאמר שיהיה קדש שאם אמרו בענין אחר חול:



ולהורות זו הוראה. של איסור והיתר:



את כל החקים אלו המדרש. שאם דורש בהגדה בפירוש מקראות לא יפרש ולא יורה בהן אם הוא שתויי:



אשר דבר זו הלכה. [משנה] שאפילו במשנה שסתומה אל יעסוק בם בשביל להורות:



ביד משה זה התלמוד ששם לא יעסוק כל עיקר שהתלמוד מפרש הכל:



יכול אפי' משנה. לא יעסוק בה אפי' שלא יתכוין להורות:



ת"ל ולהורות. לא אמר אלא בשונה בה ע"מ להורות:



ור' יוסי אמר יכול אפי' תלמוד לא ישנה אפי' שלא יתכוין להורות:



ת"ל ולהורות. אינו אסור אלא ע"מ להורות:



יצא שרץ. ששתויי יין יכול להורות בו שהוא טמא. וכן צפרדע יכול להורות שהוא טהור הנוגע בו:



נימא ר' יוסי בר' יהודה היא. דשרי אפילו תלמוד ולא רבנן:



אפי' תימא רבנן. היינו טעמא דמורין בהן דזיל קרי בי רב הוא דשרץ טמא הוא ולא צפרדע:



הלכה כר' יוסי בר' יהודה. דבתלמוד מותרין לעסוק שתויי יין:



והא רב לא מוקים אמורא מי"ט לחבריה לפרש כלל בתלמוד משום שכרות:



שאני רב דאורויי מורי. שהוא היה רגיל להורות לצבור ואם יפרש האמורא לפניו כלום בתלמוד אי אפשר שלא היה מורה:



ונוקים ולא נורי. כלומר יעמיד אמורא וישמור עצמו שלא יורה. דבר זה לא יתכן דכל היכא דיתיב רב מתקבצין לפניו אנשים הרבה ושואלין אותו באיסור והיתר ולא סגי ליה בלא הורה:



ארבע חטאות. אחד משום טמא שאכל קדש ואחד משום חלב ואחד משום נותר ואחד משום יוה"כ ואשם אחד משום זר שנהנה מן הקדש:



ר' מאיר אומר אם היתה שבת. כשאוכל והוציאו בפיו חייב חטאת משום שבת ואע"ג דאמרינן המוציא בפיו לאחר ידו ובמרפקו פטור שלא הוציא כדרך המוציאין הני מילי כי הוציא שאר חפציו בפיו. אבל אוכל כדרכו והוציאו בפיו חייב אמרו לו אינו מן השם דאינו משום שם אכילה אמר דחייב דהוצאה לאו אכילה הוא:





מהרש"א - חידושי אגדות

ולהורות זו הוראה כו'. פירש"י הוראה של איסור כו' ע"ש. מפירושו נראה דהוראה של דין שרי וכ"כ התוס' בס"פ היו בודקין ע"ש:


שם את כל החקים אלו מדרשות. פירש"י מדרשות שדורשין בפירקא אסור לשתויי יין שיש בהן הוראה. הלכה למשה מסיני ויותר נראה לפרש מדרשות דבר שבא ממדרש חכמים כמו בי"ג דברים שהתורה נדרשת בהם וכן מוכח בפ"ק דקדושין שאמרו נמי שם החוקים אלו המדרשות כו' ועיין בחדושינו שם וק"ל:


שם אשר דבר ה' זו תלמוד ביד משה זו הל"מ. כך היא הגירסא הנכונה ופי' דבר ה' בדבור בעלמא דדברים שבע"פ אי אתה רשאי לכותבן וביד משה היינו הל"מ שבא מיד משה מסיני וק"ל:





רש"ש

גמרא א"ה קשיא הא מתניתין מטמא בין לרצון כו' מי סברת כו'. כצ"ל. ועמש"כ לעיל גי' גליון דרש"י בכאן:



שם מי סברת שלא לרצון דלא ניחא ליה. לא שלא לרצון בסתמא דדעתי' כו'. כן העתיקו התוס' בשבת (קמד) ונכון:



שם אר"י ה"ק אכל א"ט ושתה משקין טמאין כו' ונכנס למקדש חייב. מש"כ התי"ש ליישב דנכנס למקדש ליהוי קאי גם עלייהו דאוכלין טמאין היינו נבלת עוף טהור. א"ש כי כן מבואר בזבחים (ע) דמצטרפת בכדי אכילת פרס. אבל מש"כ דמשקין טמאים היינו דם השרץ שמטמא כבשרו הוא תמוה. דמאי שייך שיעור דבכדי אכילת פרס בשתייתו הלא אין בו אלא טומאת מגע. וטומאת בה"ב אינה רק בנבלת עוף הטהור לא זולת. ולכן גם לשון רש"י שהעתיקו דאינן נעשין אה"ט אינו מדוייק דאפי' אם יעשו אה"ט לא משכחת בהו טומאה באכילתן:



במשנה א"ל אינו מן השם. כה"ג במכות (כא ב) במשנה:



רש"י ד"ה ד' חטאות. חד משום דאכל קדש בטומאה. כצ"ל:



תד"ה ארבע. עיין ט"א בר"ה (כח ב) ובק"א שם:





הגהות יעב"ץ

גמ' ומר הוא דקא רמי ביה מיא. נ"ב הוה מצי לתרוצי מדרבנן מכל מקום אמר דלא גרע מתמרים. עי' תוס' אלא דקבעי לאשמועינן נמי הא:


רש"י ד"ה ושהה כדי וכו' והיינו דקפריך בגמרא "למה" לי "שהייה" דקתני כצ"ל:


תד"ה ארבע וכו' ונזרקו דמן כהלכתא. צ"ל כהלכתן:





גליון הש"ס - רבי עקיבא איגר

מתני' ואשם א'. ע' זבחים מה ע"א תד"ה והשוחטן ובחולין קיז ע"א תד"ה אמר ר"י:


שם ר"מ אומר. ע' קצות החשן ר"ס כ"ח:


תוס' ד"ה ואשם כו' אנותר. ע"ל כג ע"א ברש"י ד"ה בגסה:

